CELEX: 62020TN0159
Language: fi
Date: 2020-03-23 00:00:00
Title: Asia T-159/20: Kanne 23.3.2020 – JB v. CEDEFOP

15.6.2020   
            
            
               FI
            
            
               Euroopan unionin virallinen lehti
            
            
               C 201/30
            
         
      Kanne 23.3.2020 – JB v. CEDEFOP
      (Asia T-159/20)
      (2020/C 201/42)
      Oikeudenkäyntikieli: kreikka
      
         Asianosaiset
      
      
         Kantaja: JB (edustaja: asianajaja V. Christianos)
      
         Vastaaja: Euroopan ammatillisen koulutuksen kehittämiskeskus (jäljempänä CEDEFOP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan CEDEFOPin 19.1.2020 implisiittisesti tekemän hylkäyspäätöksen
               
            
                  —
               
               
                  velvoittamaan CEDEFOPin maksamaan kantajalle yhteensä 442 276,78 euroa.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin perusoikeuskirjan 41 artiklan rikkomiseen.
               
            
                  2)
               
               
                  Toinen kanneperuste, joka perustuu hyvää hallintoa koskevan oikeuden loukkaamiseen, koska kantajan tekemän vahingonkorvausvaatimuksen käsittelijä on ollut CEDEFOPin virkamies, joka on toiminut todistajana syyllisyyden toteen näyttämiseksi – Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 11 a artiklan rikkominen.
               
            
                  3)
               
               
                  Kolmas kanneperuste, joka perustuu kantajan tekemää henkilöstösääntöjen 90 artiklan 1 kohdan mukaista pyyntöä käsiteltäessä tapahtuneeseen syyttömyysolettaman loukkaamiseen, jonka henkilöstösääntöjen 90 artiklan 2 kohdan mukaisen valituksen hylkäämistä koskeva implisiittinen päätös vahvistaa.
               
            
                  4)
               
               
                  Neljäs kanneperuste, joka perustuu siihen, että vastaaja on henkilöstösääntöjen ja puolueettomuusperiaatteen vastaisesti jäädyttänyt kantajan urakehityksen ja jättänyt hänet ylentämättä.